27 ሕዳር 2017 ምንጪ ስእሊ, Getty Images ኣብቲ ኣብ መወዳእታ ናእቲ ዝሓለፈ ሰሙን ኣብ ከተማ ደልሂ (ህንዲ) ዝተኻየደ ውድድር ማራቶን፡ ጎየይቲ ገጾም ብጨርቂ ተሸፊኖም ዘርኢ ስእሊ ምርኣይ፡ ንከተማታት ኣጎልቢብወን ዝርከብ ብከላ ክሳብ ክንደይ ሓደገኛ ምዃኑ ዘዘኻኽር'ዩ። ኣብያተ-ትምህርቲ ክሳብ ዝዕጸዋ፡ ደረጃ ናይቲ ኣየር ኣዝዩ ኸፊኡ ብምንባሩ፡ ገለ ሓካይም እቲ ውድድር ንኻልእ ጊዜ ክመሓላለፍ መኺሮም ነይሮም። ውድድር ይካየደሉ ኣብ ዝነበረ እዋን፡ ናይቲ ብከላ ደረጃ ካብ 'ሓደገኛ' ናብ 'ዘይጠዑይ' ክመሓየሽ ኪኢሉ ነይሩ። ንኢትዮጵያን ዝወከሉ ብርሃኑ ለገሰን ኣልማዝ ኣያናን ኣብቲ ናይ ብሉጻት ውድድር ተዓዊቶም። ቅድሚ እቲ ውድድር "ፈሪሕና ኔርና"፡ እንተኾነ ግና ኣብ መዓልቲ ውድድር ኣዝዩ ሕማቕ ኣይነበረን" ክብል ብርሃኑ ተዛሪቡ። እሞ'ኸ፡ ሞያውያን ተቐዳደምቲ ይኹኑ ተልመዴን፡ ብመጠን ናይቲ ኣብ ማከል ከተማታት ዘሎ ብከላ ክስከፉ'ዶ ኣለዎም?
